A4-0396/98

Ehdotus muihin maksuvälineisiin kuin käteisrahaan liittyvien petosten ja väärennysrikosten torjuntaa koskevaksi yhteiseksi toiminnaksi (KOM(98)0395 - C4-0455/98 - 98/0911(CNS))

Ehdotus hyväksyttiin seuraavin tarkistuksin:

(Tarkistus 1)

1 artiklan 1 kohta

>Alkuperäinen teksti>

1. '(muulla) maksuvälineellä (kuin käteisrahalla)' sellaista muuta välinettä kuin laillisia maksuvälineitä (seteleitä ja metallirahoja), jonka avulla laillinen haltija/maksaja voi joko käyttämällä välinettä yksinään tai yhdessä toisen (maksu)välineen kanssa saada käyttöönsä rahaa tai arvoa, suorittaa tai vastaanottaa maksuja tavaroista, palveluista tai muusta arvon sisältävästä kohteesta, tai antaa määräyksen tai laatia viestin, jossa vaaditaan varojen siirtoa (osapuolelta olevan rahallisen saatavan muodossa) maksunsaajan määräämälle taholle tai muutoin valtuutetaan siihen,

>EP:n äänestyksessä hyväksytty teksti>

1.

'(muulla) maksuvälineellä (kuin käteisrahalla)' sellaista muuta välinettä kuin laillisia maksuvälineitä (seteleitä ja metallirahoja), jonka avulla haltija/maksaja voi joko käyttämällä välinettä yksinään tai yhdessä toisen (maksu)välineen kanssa saada käyttöönsä rahaa tai arvoa, suorittaa tai vastaanottaa maksuja tavaroista, palveluista tai muusta arvon sisältävästä kohteesta, tai antaa määräyksen tai laatia viestin, jossa vaaditaan varojen siirtoa (osapuolelta olevan rahallisen saatavan muodossa) maksunsaajan määräämälle taholle tai muutoin valtuutetaan siihen,

(Tarkistus 2)

2 artiklan i alakohta

>Alkuperäinen teksti>

i) asianmukaisten tietojen, tilitiedot ja muut tunnistetiedot mukaan luettuna, väärentäminen maksutapahtuman käynnistämiseksi tai käsittelemiseksi,

>EP:n äänestyksessä hyväksytty teksti>

i)

asianmukaisten tietojen, tilitiedot ja muut tunnistetiedot mukaan luettuna, tietoinen väärentäminen maksutapahtuman käynnistämiseksi tai käsittelemiseksi,

(Tarkistus 3)

2 artiklan m alakohta

>Alkuperäinen teksti>

m) kaikissa edellä mainituissa rikollisessa tarkoituksessa tehdyissä teoissa avustaminen tai niihin yllyttäminen tai niistä saadun arvon tai taloudellisen hyödyn tietoinen vastaanottaminen.

>EP:n äänestyksessä hyväksytty teksti>

m)

kaikissa edellä mainituissa rikollisessa tarkoituksessa tehdyissä teoissa avustaminen tai niihin yllyttäminen tai niiden yritys tai niistä saadun arvon tai taloudellisen hyödyn tietoinen vastaanottaminen.

(Tarkistus 4)

3 artiklan 1 kohta

>Alkuperäinen teksti>

1. edellä 2 artiklan mukaiset teot säädetään rikoksiksi,

>EP:n äänestyksessä hyväksytty teksti>

1.

edellä 2 artiklan mukaiset teot säädetään rikoksiksi; jos tällainen rikos tapahtuu sukulaisten piirissä, jäsenvaltio voi tehdä sen seuraamukset riippuvaiseksi vahinkoa kärsineiden kanteista,

(Tarkistus 5)

3 artiklan 5 kohta

>Alkuperäinen teksti>

5. edellä 1 kohdassa tarkoitettujen rikosten tuottaman hyödyn rahanpesu säädetään rikokseksi.

>EP:n äänestyksessä hyväksytty teksti>

Poistetaan.

(Tarkistus 6)

3 artiklan 6 kohdan a alakohta

>Alkuperäinen teksti>

a) kun rikos on kokonaan tai osittain tehty sen alueella

>EP:n äänestyksessä hyväksytty teksti>

a)

kun rikos on kokonaan tai osittain tehty sen alueella tai kun rikoksesta saatu hyöty on päätynyt kokonaan tai osittain sen alueelle

(Tarkistus 8)

4 artiklan ensimmäinen luetelmakohta

>Alkuperäinen teksti>

- tehtävä edellä mainituille viranomaisille omasta aloitteestaan ilmoitus silloin, kun on perusteltua aihetta epäillä, että on tehty jokin edellä mainituista rikoksista

>EP:n äänestyksessä hyväksytty teksti>

-

tehtävä - vähintään vakavissa tapauksissa - edellä mainituille viranomaisille omasta aloitteestaan ilmoitus silloin, kun on perusteltua aihetta epäillä, että on tehty jokin edellä mainituista rikoksista

(Tarkistus 9)

4 artiklan ainoa a kohta (uusi)

>Alkuperäinen teksti>

>EP:n äänestyksessä hyväksytty teksti>

Jäsenvaltioiden on välitettävä näille viranomaisille näiden pyynnöstä kaikki tarvittavat tiedot, kun jokin näistä rikoksista liittyy panttivankien ottamiseen tai kiristykseen.

(Tarkistus 11)

6 artikla

>Alkuperäinen teksti>

6 artikla

Jäsenvaltioiden yhteistyö

>EP:n äänestyksessä hyväksytty teksti>

Poistetaan.

>Alkuperäinen teksti>

1. Jäsenvaltiot antavat toisilleen voimassa olevien yleissopimusten sekä monen- ja kahdenvälisten sopimusten ja järjestelyjen mukaisesti mahdollisimman laajalti keskinäistä apua tässä yhteisessä toiminnassa tarkoitettuihin rikoksiin liittyvissä oikeudenkäyntimenettelyissä.

>EP:n äänestyksessä hyväksytty teksti>

>Alkuperäinen teksti>

2. Jos usealla jäsenvaltiolla on toimivalta tässä yhteisessä toiminnassa tarkoitetuissa rikoksissa, jäsenvaltioiden on neuvoteltava keskenään toimintansa yhteensovittamisesta tehokkaan syytteeseenpanon varmistamiseksi.

>EP:n äänestyksessä hyväksytty teksti>

>Alkuperäinen teksti>

3. Jäsenvaltiot varmistavat, että tässä yhteisessä toiminnassa tarkoitettuja rikoksia ja näistä rikoksista tuomittuja henkilöjä koskevat tiedot sekä näiden rikosten tutkinnassa ja niitä koskevassa syytteeseenpanossa tarpeelliset tiedot on järjestetty siten, että niitä voidaan helposti ja tehokkaasti käyttää ja vaihtaa muiden jäsenvaltioiden kanssa oikeudenkäyntimenettelyyn liittyvää salassapitovelvollisuutta koskevien kansallisten säännösten mukaisesti.

>EP:n äänestyksessä hyväksytty teksti>

Lainsäädäntöpäätöslauselma, johon sisältyy Euroopan parlamentin lausunto ehdotuksesta muihin maksuvälineisiin kuin käteiseen rahaan liittyvien petosten ja väärennysrikosten torjuntaa koskevaksi yhteiseksi toiminnaksi (KOM(98)0395 - C4-0455/98 - 98/0911(CNS))(Kuulemismenettely)

Euroopan parlamentti, joka

- ottaa huomioon komission ehdotuksen (KOM(98)0395 - 98/0911(CNS)),

- neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0455/98),

- ottaa huomioon työjärjestyksensä 58 artiklan,

- ottaa huomioon kansalaisvapauksien ja sisäasiain valiokunnan mietinnön (A4-0396/98);

1. Hyväksyy komission ehdotuksen parlamentin tekemin tarkistuksin;

2. Pyytää tulla kuulluksi uudelleen, jos neuvosto aikoo poiketa parlamentin hyväksymästä sanamuodosta;

3. Kehottaa puhemiestään välittämään tämän lausunnon neuvostolle, komissiolle ja Euroopan keskuspankille.